กองทัพเรือ กำหนดจัดการฝึกซ้อมขบวนเรือพระราชพิธีในการเสด็จพระราชดำเนินเลียบพระนคร โดยขบวนพยุหยาตราทางชลมารค ในวันพรุ่งนี้
กองทัพเรือ กำหนดจัดการฝึกซ้อมขบวนเรือพระราชพิธีในการเสด็จพระราชดำเนินเลียบพระนคร โดยขบวนพยุหยาตราทางชลมารค ในวันพรุ่งนี้คณะกรรมการจัดเตรียมความพร้อมขบวนเรือพระราชพิธี กองทัพเรือ จะทำการฝึกซ้อมขบวนเรือพระราชพิธีเป็นครั้งสุดท้ายก่อนที่จะถึงพระราชพิธีเสด็จเลียบพระนครโดยขบวนพยุหยาตราทางชลมารคในวันที่ 12 ธันวาคมนี้ สำหรับการซ้อมครั้งนี้ขบวนเรือพระราชพิธีทั้ง 52 ลำจะประดับตกแต่งเหมือนวันจริง ส่วนกำลังพลฝีพายประจำเรือ 2,200 นายแต่งกายชุดฝึก เริ่มซ้อมเวลา 13.30 น. เนื่องจากระดับน้ำในเวลาดังกล่าว จะเท่ากับในวันพระราชพิธี  กำลังพลฝีพายประจำเรือจะเคลื่อนขบวนเรือพระราจากท่าวาสุกรีไปยังท่าราชวรดิฐ โดยกรมเจ้าท่าประกาศแต่งปิดการจราจรทางน้ำชั่วคราวตั้งแต่เวลา 04.00 น. ถึง 17.00 น. หรือจนกว่าจะแล้วเสร็จ โดยตั้งแต่เวลา 10.30 น. ถึง 13.00 น. ปิดการจราจรทางน้ำขั้นเด็ดขาดตั้งแต่สะพานกรุงธนบุรี – หอประชุมกองทัพเรือรวมทั้งปากคลองบางกอกน้อย ถึงบริเวณวัดสุวรรณารามราชวรวิหาร และเวลา 13.00 - 17.00 น. หรือจนกว่าจะแล้วเสร็จ ปิดการจราจรทางน้ำขั้นเด็ดขาด ตั้งแต่สะพานกรุงธนบุรี ถึงสะพานพระปกเกล้า งดบริการเรือโดยสาร และเรือข้ามฟาก โดยองค์การขนส่งมวลชนกรุงเทพได้รถรถบริการประชาชน 2 เส้นทางระหว่างเวลา 10.30 น. - 19.30 น. ได้แก่ ท่าเรือสมเด็จพระปิ่นเกล้าฝั่งธนบุรี ไปท่าเรือสมเด็จพระปิ่นเกล้าฝั่งพระนคร ใต้สะพานพระปิ่นเกล้า และเส้นทางท่าเรือรถไฟ ท่าพรานนก ท่าวังหลัง จอดรถประตู 8 โรงพยาบาลศิริราช ส่งปลายทางที่ท่าพระจันทร์ ท่ามหาราช และท่าช้างทั้งนี้ประชาชนสามารถร่วมชมการซ้อมได้ตลอดริมสองฝั่งแม่น้าเจ้าพระยาตั้งแต่บริเวณสะพานกรุงธนบุรีถึงวัดระฆังโฆสิตาราม